ເດືອນກຸມພາ
ກະຊວງສຶກສາທິການ ແລະກິລາ (ສສກ) ຈັດກອງປະຊຸມຄະນະຮັບຜິດຊອບການຄຸ້ມຄອງແຜນງານການປັບປຸງຄຸນະພາບ ແລະຂະຫຍາຍໂອກາດການເຂົ້າຮຽນສຳລັບການສຶກສາຂັ້ນພື້ນຖານຢູ່ສປປລາວ ເພື່ອປຶກສາຫາລື ແລະຮອງຮັບບັນດາເອກພສານສຳຄັນຕ່າງໆ ເປັນຕົ້ນແມ່ນ ແຜນຈັດຕັ້ງປະຕິບັດປະຈຳປີ ແລະບົດລາຍງານຄວາມຄືບໜ້າຂອງການຈັດຕັ້ງປະຕິບັດແຜນງານປະຈຳ 6 ເດືອນຜ່ານມາ.
ທ່ານ ວີເພັດ ສີຫາຈັກ ອະດີດປະທານສະຫະພັນບານເຕະແຫ່ງຊາດລາວ (ສຕລ) ໄດ້ກັບຄືນມາເປັນປະທານຄະນະບໍລິຫານງານ ສຕລ ຄົນໃໝ່ອີກຄັ້ງ ຫຼັງພົ້ນໂທດທີ່ຖືກສະຫະພັນບານເຕະບານນາໆຊາດ ຫຼື ຟີຟ່າ ສັ່ງໃຫ້ຢຸດພັກຊົວຄາວກ່ຽວກັບກໍລະນີຖືກກ່າວຫາວ່າຕິດສິນບົນ ເປັນເວລາ 2 ປີ ແລະ ໃນການກັບມາຄັ້ງນີ້ ໄດ້ໃຫ້ຄຳໝັ້ນສັນຍາວ່າ ຈະສຸມທຸກກຳລັງເຫື່ອແຮງ ເພື່ອປັບປຸງແກ້ບັນຫາຫຍໍ້ທໍ້ຕ່າງໆໃຫ້ໝົດໄປ ໂດຍເນັ້ນໜັກແຜນຍຸດທະສາດເກົ່າສົ່ງເສີມການພັດທະນາວົງການກິລາເຕະບານລາວກ້າວສູ່ການເປັນອາຊີບ ກໍ່ຄື ຍົກສູງບົດບາດບານລາວກ້າວທັນສາກົນໃນອະນາຄົດ.
ຄູສອນໂຮງຮຽນມັດທະຍົມສົມບູນຕົວແບບ 18 ແຫ່ງໃນຂອບເຂດທົ່ວປະເທດ ໄດ້ຮັບການຍົກລະດັບວິທີການນຳໃຊ້ເຄື່ອງທົດລອງແຕ່ລະຊະນິດ ເພື່ອນຳໄປຈັດຕັ້ງປະຕິບັດຕົວຈິງເຂົ້າໃນການຮຽນ-ການສອນໃຫ້ມີປະສິດທິພາບ ແລະ ປະສິດທິຜົນເທື່ອລະກ້າວ ແນໃສ່ເຮັດໃຫ້ການພັດທະນາວຽກງານການສຶກສາຂອງ ສປປ ລາວ ມີຄຸນະພາບທຽບເທົ່າກັບພາກພື້ນ ແລະ ສາກົນ ໃນອະນາຄົດ.
ສະຖາບັນຄົ້ນຄວ້າວິທະຍາສາດການສຶກສາ (ສວສ) ກະຊວງສຶກສາທິການ ແລະ ກິລາ ສະເຫຼີມສະຫຼອງວັນສ້າງຕັ້ງ ແລະ ເຕີບໃຫຍ່ຂະຫຍາຍຕົວ ຄົບຮອບ 31 ປີ ແລະ ຍ້ອງຍໍຜົນງານ 30 ປີ ໃນວັນທີ 20 ກຸມພາ ຜ່ານມາ ທີ່ຫ້ອງປະຊຸມໃຫຍ່ຂອງສະຖາບັນດັ່ງກ່າວ, ໂດຍເປັນກຽດເຂົ້າຮ່ວມຂອງທ່ານ ນາງ ແສງເດືອນ ຫຼ້າຈັນທະບູນ ລັດຖະມົນຕີ ກະຊວງສຶກສາທິການ ແລະ ກິລາ ແລະ ທ່ານ ສຈ.ປອ ບໍ່ແສງຄໍາ ວົງດາລາ ລັດຖະມົນຕີ ກະຊວງຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ, ພ້ອມດ້ວຍບັນດາຮອງລັດຖະມົນຕີ, ຫົວໜ້າ-ຮອງຫົວໜ້າຫ້ອງການ, ກົມ, ສູນ, ສະຖາບັນ, ວິທະຍາໄລ, ໂຮງຮຽນ ແລະ ພາກສ່ວນກ່ຽວຂ້ອງຢ່າງພ້ອມພຽງ.